Document ID: 32002R2323

Uredba Sveta (ES) št. 2323/2002
z dne 16. decembra 2002
o sklenitvi Protokola o možnostih ribolova in finančnem prispevku, predvidenih v Sporazumu med Evropsko gospodarsko skupnostjo in vlado Republike Senegal o ribolovu v obalnih vodah Senegala, za obdobje od 1. julija 2002 do 30. junija 2006
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 37 Pogodbe, v povezavi s členom 300(2) in prvim pododstavkom člena 300(3) Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ob upoštevanju naslednjega:
(1) V skladu s Sporazumom med Evropsko gospodarsko skupnostjo in vlado Republike Senegal o ribolovu v obalnih vodah Senegala [2] sta stranki opravili pogajanja, da bi določili spremembe ali dodatke, ki jih je treba uvesti v Sporazum na koncu obdobja veljavnosti Protokola.
(2) Kot posledica teh pogajanj je bil 25. junija 2002 parafiran nov Protokol o možnostih ribolova in finančnem prispevku, predvidenih v Sporazumu, navedenem zgoraj, za obdobje od 1. julija 2002 do 30. junija 2006.
(3) V interesu Skupnosti je, da odobri Protokol.
(4) Treba je določiti porazdelitev ribolovnih možnosti med državami članicami, njihovo obveznost prijavljanja ulova in obveznost lastnikov ladij iz Skupnosti, da na lastne stroške iztovorijo ulov tunov v Senegalu v skladu s točko C Priloge k Protokolu -
SPREJEL NASLEDNJO UREDBO:
Člen 1
V imenu Skupnosti se odobri Protokol o možnostih ribolova in finančnem prispevku, opredeljenih v Sporazumu med Evropsko gospodarsko skupnostjo in vlado Republike Senegal o ribolovu v obalnih vodah Senegala, za obdobje od 1. julija 2002 do 30. junija 2006.
Besedilo protokola je priloženo tej uredbi [3].
Člen 2
Ribolovne možnosti, določene v Protokolu, se porazdelijo med državami članicami na naslednji način:
Kategorija 1 | 233 bruto registrskih ton (BRT) na četrtletje | Grčija |
704 BRT na četrtletje | Španija |
563 BRT na četrtletje | Italija |
Kategorija 2 | 3000 BRT na mesec v letnem povprečju | Španija |
Kategorija 3 | 3186 BRT na mesec v letnem povprečju | Španija |
314 BRT na mesec v letnem povprečju | Portugalska |
Kategorija 4 | 10 plovil | Španija |
6 plovil | Francija |
Kategorija 5 | 21 plovil | Španija |
18 plovil | Francija |
Kategorija 6 | 20 plovil | Španija |
3 plovila | Portugalska |
Če vloge za dovoljenja teh držav članic ne zajamejo vseh ribolovnih možnosti, določenih v Protokolu, lahko Komisija upošteva vloge za dovoljenja katere koli druge države članice.
Člen 3
Lastniki ladij iz Skupnosti izpolnijo obveznost neposrednega iztovarjanja za zamrzovalna plovila za ribolov tunov s potegalkami, določeno v točki C (c) Priloge k Protokolu, na podlagi naslednje razčlenitve:
- plovila, ki plujejo pod zastavo Francije: 44 %
- plovila, ki plujejo pod zastavo Španije: 56 %.
Člen 4
Države članice, katerih plovila se ukvarjajo z ribolovom v skladu s to uredbo, morajo obvestiti Komisijo o količinah vsakega staleža, ulovljenega v senegalskem ribolovnem območju v skladu z Uredbo Komisije (ES) št. 500/2001 (1).
Člen 5
Predsednik Sveta se pooblasti, da imenuje osebe, pooblaščene za podpis Protokola, ki zavezuje Skupnost.
Člen 6
Ta uredba začne veljati sedmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. decembra 2002

Labels: 18
5
6